【戰況R6】帶甩7W!伍鵬志爭冠我做到!
2024年04月24日 21:32
東網電視
更多新聞短片
伍鵬志今季一直處於練馬師榜榜首,但最近畀呂健威追到氣咳,已經連續4個賽日冇馬贏,不過今晚手風轉順,先喺頭場勝出大熱門「美麗第一」,嚟到第6場憑艾兆禮策騎嘅「我做到」起孖,將季內頭馬數字推上57場,暫時領先第2位呂健威7W,繼續為爭冠而努力。
賽後,伍鵬志表示「我做到」來港後需要較長時間適應環境,無論入閘、配鞍等都有困難,上次跑完谷草一哩後有經驗,所以今場再跑此程,抽到2檔好位,隻馬開始識留力,結果打開勝門。「我做到」將會集中谷草一哩,因為賽程多,而且對手唔強,容易爭功。
今場跑第2名為巴度大熱門「獎星」,潘明輝「怪獸奇兵」跑第3,第4名為潘頓「錢多多」。
第6場賽果:6-10-3-2
二重彩賽果:6-10(最後賠率28)